Cu slagare din anii 70-80. Asa a inceput miercuri seara festivalul Electric Castle. Pe scena de la Bontida au urcat Corina Chiriac si Mirabela Dauer, spre bucuria publicului, care le-a asteptat cu versurile invatate.

Spectatorii, trecuti prin viata, ori tineri, au vibrat la unison pe melodiile ce au marcat generatii.

Vizibil emotionata, Mirabela Dauer a fost prima artista care a urcat pe scena de la Electric Castle. Mii de oameni au incurajat-o si au cantat piese care au castigat batalia cu timpul. Indiferent de varsta, versurile nu s-au dovedit a fi o problema.

"Sunt mare fan. Ma bucur pentru romani, ma bucur pentru Mirabela si o iubesc!"

"Super! Super!!! Da, e foarte tare! E altceva la Electric Castle, ne bucuram ca este si alt gen de muzica."

"O ador pe Mirabela! Ador muzica veche. De asta am venit la festival sa le vad pe aceste doua doamne minunate!"

Unii, trecuti de prima tinerete, au devenit nostalgici.

"Da ma simt bine. Imi aduce aminte de anii tineretii!"

Mirabela a fost lasata cu greu sa plece din fata publicului extaziat.

Si Corina Chiriac a fost intampinata cu dragoste si aplauze. Putini au fost cei care au rezistat tentatiei, asa ca horele nu au intarziat sa apara.

Un tanar a venit tocmai din Timisoara cu dovada ca este fan infocat.

"Am fost fan, se poate spune ca raman."

Corina Chiriac: "Cinstit eu nu am inteles unde am fost inviatata asa ca am fost fericita pana am aflat. Am aflat de la niste colaboratoare, care sunt fete de 30 de ani, si care m-au intrebat daca o sa cant la Electric Castle si am zis, aoleu, nu ma mai duc! Glumesc!"

Mirabela Dauer: "Sunt cel mai fericit om. Copiii acestia stiau toate versurile mele si am plans de fericire."

Cele doua artiste s-au bucurat de un succes urias in anii '80. Piesele lor au intrat recent si in atentia publicului foarte tanar dupa ce au fost invitate sa sustina recitaluri in cluburi.

Corina Chiriac: "In ultimii ani mi-am luat inima in dinti si am inceput sa ma las invitata si in cluburi. La inceput mi-a fost o frica ingrozitoare, pentru ca mi-am spus Cine stie cantecele mele? Un organizator un baiat tanar mi-a spus: ai sa fii surprinsa! Si am fost!”

In urmatoarele zile, pe cele noua scene ale Festivalului Electric Castle vor urca doua sute de artisti. Printre cei asteptati la Castelul Banffy din Bontida se numara Alt- J, UNKLE si Franz Ferdinand.